Lav et referat af nedenstående tekst:

Tekst:
Ruslands invasion af Ukraine får nu Folketingets partier til at gå målrettet efter at blive uafhængig af russisk energi - og det skal være snart. I 2030 får Danmark firedoblet produktionen af sol- og vindenergi på land samt mulighed for at femdoble hav-vindmøllestrøm. Al gas i Danmark skal være grønt i 2030 - og fra 2035 skal ingen boliger opvarmes med gas. Det fremgår af den politiske aftale, der blev præsenteret lørdag morgen. - Danmark bliver med denne aftale et stort grønt kraftværk for hele Europa, når vi nu skaber mulighed for en femdobling af dansk havvindmøllestrøm i 2030. Det er helt afgørende for klimaet og for at gøre Danmark uafhængig af russisk energi, at et bredt og ansvarligt flertal i Folketinget nu står sammen og viser, at Danmark kan mere. Vi sætter skub i udrulning af fjernvarme og sætter en klar ambition om, at al gas skal være grøn i 2030, og vi i 2035 vil helt af med gasfyr i danske hjem, siger klima-, energi- og forsyningsminister Dan Jørgensen. Regeringen har i forlængelse af udspillet 'Danmark kan mere II' indgået aftalen med Venstre, SF, Radikale Venstre, Enhedslisten, Det Konservative Folkeparti, Dansk Folkeparti, Liberal Alliance, Alternativet og Kristendemokraterne. Nemmere at blive grøn Med aftalen har det været vigtigt for parterne at gøre det nemmere og billigere for danske boligejere at komme af med deres olie- eller gasfyr. Her vil man firedoble den samlede elproduktion fra solenergi og landvind frem mod 2030. - Danmark bliver med denne aftale et stort grønt kraftværk for hele Europa, når vi nu skaber mulighed for en femdobling af dansk havvindmøllestrøm i 2030. Det er helt afgørende for klimaet og for at gøre Danmark uafhængig af russisk energi, at et bredt og ansvarligt flertal i Folketinget nu står sammen og viser, at Danmark kan mere. Vi sætter skub i udrulning af fjernvarme og sætter en klar ambition om, at al gas skal være grøn i 2030, og vi i 2035 vil helt af med gasfyr i danske hjem, siger klima-, energi- og forsyningsminister Dan Jørgensen. I dag er omkring 400.000 danske hjem afhængige af gas i radiatorerne og brusebadet om morgenen - en vis del kommer fra Rusland. Aftalen udspringer af regeringens udspil kaldet 'Danmark kan mere II'.

Referat:
Danmark skal være uafhængig af russisk energi. Derfor vil et bredt flertal i Folketinget af med gas i boliger fra 2035.